ข้อกำหนดและเงื่อนไข

1. สิทธิความเป็นเจ้าของ: กรรมสิทธิ์ ความเป็นเจ้าของ และสิทธิในทรัพย์สินทางปัญญาในซอฟท์แวร์เป็นของ Fuji Xerox และของบริษัทที่จัดหาสินค้าให้ Fuji Xerox (แล้วแต่กรณี) คุณไม่มีสิทธิในซอฟท์แวร์เว้นแต่สัญญานี้ได้กล่าวไว้โดยชัดแจ้ง

2.ใบอนุญาต:  ภายใต้บังคับของสัญญานี้ คุณได้รับอนุญาตให้ใช้ซอฟท์แวร์เพื่อประโยชน์แห่งการใช้กับสินค้า Fuji Xerox เท่านั้น  คุณไม่ได้รับอนุญาตให้ 1. โอนสิทธิ ช่วงสิทธิ ขาย ให้เช่า สื่อความหมาย หรือโอนกรรมสิทธิ์ในซอฟท์แวร์ให้บุคคลที่สาม โดยผ่านสื่อใดๆเช่น แผ่นดิสก์ (floppy disk) แถบบันทึกเทป (magnetic tape) หรือ ซีดีรอม(CD-ROM) 2.เผยแพร่ซอฟท์แวร์บนเครือข่ายหรือผ่านสายโทรศัพท์สู่สาธารณะ 3.เปลี่ยนแปลง ดัดแปลง จัดแต่งใหม่ แยกออก ทำวิศวกรรมย้อนกลับ สร้างงาน (derivative work) ซึ่งมีพื้นฐานมาจากส่วนใดส่วนหนึ่งหรือทั้งหมดของซอฟท์แวร์  ถ้ามีข้อกำหนดวิธีการใช้หรือข้อจำกัดของซอฟท์แวร์ คุณมีหน้าที่ต้องปฏิบัติตาม

3. ระยะเวลาของสัญญา: สัญญานี้มีผลบังคับเมื่อคุณทำการติดตั้งซอฟท์แวร์จนถึงวันที่คุณยกเลิกสัญญานี้โดยการทำลายซอฟท์แวร์ สัญญานี้ถือว่าสิ้นสุดลงทันทีหากคุณไม่ปฏิบัติตามข้อกำหนดหรือเงื่อนไขตามสัญญานี้ และคุณมีหน้าที่ต้องทำลายซอฟท์แวร์ทันที

4. ข้อจำกัดการรับประกัน: ซอฟท์แวร์นี้ถูกขายให้ตามสภาพที่ส่งมอบให้โดยไม่มีการรับประกันตัวซอฟท์แวร์ ไม่ว่าโดยชัดแจ้ง หรือโดยปริยาย รวมถึงแต่ไม่จำกัดเพียง การรับประกันประเภทใด ไม่ว่าเป็นการรับประกันเพื่อการพาณิชย์ หรือการรับประกันเพื่อวัตถุประสงค์ใดเป็นการเฉพาะเจาะจง คุณเป็นผู้รับผิดชอบในการคัดเลือก บำรุงรักษา หรือเลือกใช้ซอฟท์แวร์ร่วมกับฮาร์ทแวร์อื่นใด หรือซอฟท์แวร์อื่นใด  ไม่ว่าในกรณีใดๆ Fuji Xerox หรือคู่ค้าหรือตัวแทนจำหน่ายหรือผู้จัดหาสินค้าให้ Fuji Xerox ไม่มีหน้าที่ต้องรับผิดในการสูญหาย ความเสียหายใดๆ ไม่ว่าโดยตรงหรือโดยอ้อมรวมถึงการสูญหาย ความเสียหาย อันเกิดจากหรือเกี่ยวเนื่องจากการใช้ซอฟท์แวร์ หรือการไม่สามารถใช้ได้ของซอฟท์แวร์ หรือการดัดแปลงซอฟท์แวร์ 

5. การควบคุมการส่งออก: คุณไม่ได้รับอนุญาตให้ส่งออกซอฟท์แวร์นี้ไปยังต่างประเทศ ไม่ว่าแต่บางส่วนหรือทั้งหมดของซอฟท์แวร์ ไม่ว่าโดยตรงหรือโดยอ้อม ซึ่งจะเป็นการฝ่าฝืนข้อจำกัด กฎหมาย หรือกฎระเบียบข้อบังคับของประเทศนั้นๆ และคุณต้องได้รับการอนุมัติตามความจำเป็นก่อนที่คุณจะส่งออกซอฟท์แวร์นี้ไปยังต่างประเทศ
